ભારતમાં પહેલીવાર ક્રિકેટની શરૃઆત ઇસ ૧૭૨૧માં ખંભાતના અખાતમાં થઇ હતી. બ્રિટીશ નાવિકો અને જહાજમાં સફર કરતા વેપારીઓ લાંબા પ્રવાસમાં સમય પસાર કરવાના સાધન તરીકે અવાર નવાર ક્રિકેટ રમતા હતા.જો કે એ સમયે ગિલ્લી દંડા પ્રકારની ક્રિકેટને મળતી આવતી રમત ભારતમાં પ્રચલિત હતી પરંતુ ક્રિકેટ અંગે કોઇ કશું જ જાણતું ન હતું.એ સમયે ગુજરાત મુંબઇનો ભાગ ગણાતું આથી ખંભાતની દરિયાઇ ઓળખ મુંબઇ સમુદ્રકાંઠા પાસે આવેલા કેમ્બે વિસ્તાર તરીકે થતી હતી.ક્રિકેટના ઇતિહાસની અંગ્રેજોની નોધ મુજબ આ રીતે ભારતમાં ક્રિકેટનું પહેલું આગમન ગુજરાતમાં થયું હતું.ત્યાર પછી ભારતમાં ક્રિક્ેટના પ્રથમ ઇન્સ્ટીટયૂટ કલકત્તા ક્રિકેટ કલબની સ્થાપના ૧૭૯૨માં થઇ જેની ગણતરી આજે દુનિયાના સૌથી જુના ક્રિકેટ સંગઠનોમાં થાય છે. હાલમાં તે ક્રિકેટ એન્ડ ફુટબોલ કલબના નામથી ઓળખાય છે.